दिवंगत प्रधानमंत्री के अनन्य सहयोगी रहे प्रख्यात समाजवादी नेता ओमप्रकाश श्रीवास्तव ने आज उनकी 91वीं जयंती पर श्री चंद्रशेखर के साथ बिताए पलों को साझा करते हुए कहा “ यह बात कम लोगो को पता है कि चंद्रशेखर जी देश के प्रधानमंत्री थे लेकिन वे प्रधानमंत्री के सरकारी आवास सात रेसकोर्स रोड पर एक भी रात रूके नहीं । रात को सब काम निपटाकर वह भोड़सी आ जाते या फिर तीन साऊथ ऐवेन्यू मे चले आते थे। एक बार बहुत रात हो गई, हमने कहा कि आज यहीं रूक जाया जाये। उन्होंने कहा कि नहीं -नहीं यहां नहीं रूकना है। चलो यहां से।”